Document ID: /roh_data/filtered/fineweb-2-filterrobots_roh.jsonl.gz/44911

L'iniziativa per aua da baiver netta saja unilaterala ed extrema ed haja sulet en mira la producziun agricula, manegian tant l'Uniun purila grischuna sco era Bio Grischun.
Tar l'iniziativa per ina Svizra senza pesticids sintetics che vegn il medem mument en votaziun, han las duas uniuns dentant posiziuns diversas. L'Uniun purila è cunter questa iniziativa. Per Bio Grischun va quella però en la dretga direcziun.
Las iniziativas èn per nus purs grevas da realisar, ellas vegnan ad avair in'influenza negativa sin il sistem da pajaments directs, ellas vegnan a promover il foodwaste ed ils imports da mangiativas.
Il patratg da producir pli persistent e biologic saja il dretg tenor ils purs grischuns, la via saja cun las duas iniziativas dentant memia extrema. Cun diversas mesiras e plans d'acziun sin palancà politic sajan ins gia uss sin ina buna via da far agricultura cun prender resguard sin l'ambient.
Ord l'archiv:
Agricultura senza pestizids: funcziuna quai? Jon Pult, cusseglier naziunal dal PS e Stefan Engler, cusseglier dals chantuns da l’Allianza dal Center discutan en il «Controvers».
Dossier online
Sin in clic tut las fatschentas federalas, chantunalas e communalas: rtr.ch/votaziuns